  Туспуктэм: ИА «Удмуртия» Наталия Сильвестрова Удмуртиын Выль ар уе кезьыт кариськоз. Элькунъя температура трослы пӧртэм луоз: лымшор ёросъёсын -14…-19, шор но уйпал ёросъёсын -17…-23, Ижкарын -16…-18 градус возиськоз. Интыосын, тужгес ик лымшор палан, кӧня ке лымыялоз. Со сярысь улосвыл Гидрометцентрлэн пресс-службаез ивортӥз. Матысь уе температура -13…-18 градус луоз, уйпал ёросъёсын -20 градусозь лэзькоз. Нуназе -10…-15 градус возиськоз. Выль арлэн нырысетӥ нуналаз, 1-тӥ толшоре, нуназе омырын -14…-19 градус луоз, уйпал ёросъёсын -19…21 градусозь кезьытскоз. Интыосын, лымшорын ёросынгес, ӧжыт лымы усёз. Нырысь-валысь чакланъёсъя, 2-тӥ толшоре элькунын -21…-26, уйпал ёросъёсын -27…-29 градусозь кезьыт кариськоз. Лымшор палан лымыялоз. Тегъёс: куазь Гидрометцентр Удмуртия  